A 2008-as női sakkvilágbajnokság első fordulójában a román Sabina-Francesca Foişor ellen játszotta világossal a rájátszás armageddonjátszmáját, amelyben a döntetlen eredmény sötétnek kedvez. A táblán a királyok mellett egy-egy huszár volt csak. Foişor átlépte a gondolkodási időt, de a versenybíró a táblán levő anyag láttán döntetlennek ítélte a végeredményt, mivel egy huszárral nem lehet mattot adni. Ennek megfelelően Foişort hirdette ki továbbjutónak. Soćko azonban fellebbezett, mivel a szabálykönyv szerint a döntetlen az, amikor a táblán nem állítható elő olyan állás, amely valamely fél számára mattot eredményez. Mivel a konkrét esetben előállítható mattállás, például úgy, hogy a sötét király a8-on, a sötét huszár a7-en, a világos király c7-en és a világos huszár b6-on áll, ezért a versenybíróság a fellebbezést precedensértékűnek fogadta el, és Soćko továbbjutását hirdette ki. Ezt követően hasonló esetekben ezt az elvet követik a versenyeken.